Reacția Cărturești după ce a fost amendată de Consiliul Concurenței cu 3,9 mil. lei: Respinge fără rezerve concluziile
Consiliul Concurenței a sancționat miercuri șase companii active pe piața furnizării de carte, precum și Asociația Editorilor din România (AER), cu amenzi în valoare totală de 5,967 milioane lei pentru participarea la o înțelegere anticoncurențială. Oficialii lanțului Cărturești, care au primit cea mai mare amendă din partea Consiliului Concurenței, de 3,9 milioane de lei, au transmis că sunt profund revoltați și indignați de decizie.